Perfecto Yasay jr.

Perfecto «Jun» Rivas Yasay jr. (født 27. januar 1947 i Kidapawan på Filippinene, død 12. juni 2020 i Manila) var en filippinsk politiker, jurist og forretningsmann. Han var Filippinenes utenriksminister fra 30. juni 2016 til 8. mars 2017. Han var medlem av Bangon Pilipinas.

Liv og virke

Bakgrunn
Perfecto Yasay junior var sønn av den protestantiske pastor Perfecto Yasay sr. og hans hustru Deborah Rivas som var lærerinne. Hans videregående og høyere utdannelse var fra Davao City High School, og i statsvitenskap fra Central Philippine University i Iloilo City (bachelor 1967). Ha tok deretter jussutdannelse ved University of the Philippines.

Karriere
Yasay ble member of the Bar i den amerikanske delstaten New York og likeledes fikk foretretterettigheter for amerikansk Høyesterett. Mens han bodde i New York City var han administrerende direktør for Maceda Philippine News fra 1983 til 1987 og senior partner i to advokatfirmaer — Maceda, Yasay & Tolentino, Esqs., og Yasay & De Castro, Esqs. — fra 1979 til 1990. 

I Filippinene var han commissioner for San Jose, Yasay & Santos Law Offices fra 1987 til 1993. Han var formann av Securities and Exchange Commission (SEC) fra 1995 til 2000, og var partiet Bangon Pilipinas visepresidentkandidat i presidentskapsvalgene i 2020, og kandiderte sammen med presidentkandidat Eddie Villanueva.

Utenriksminister: Han ble utnevnt til ad interim utenriksminister av president Rodrigo Duterte, som trengte en mellomløsning til hans egentlige foretrukte, Alan Peter Cayetano, ventet ut en lovbestemt karantene på grunn av tidligere rolle. Han fungerte i over ni måneder, men nasjonalforsamlingens formelle approbasjon trakk ut. Utnevnelsen ble til slutt ikke godkjent av Commission on Appointments idet det oppstod spørsmål om hans statsborgerskap etter at Yasay i en periode hadde hatt amerikansk statsborgerskap.

Han døde 12. juni 2020 i Manila av lungebetennelse og lungekreft, i en alder av 73 år.

Referanser

Filippinske politikere
Filippinske forretningsfolk
Jurister fra USA
Personer fra Kidapawan